Vargas (savezna država)
<s>Država Vargas (španjolski: Estado Vargas) je najmlađa od 23 savezne države Venecuele, koja leži u sredini sjevera zemlje.</s>

<s>Država Vargas je svoje ime dobila po lječniku José María Vargasu, koji je rođen u La Guairi i koji je od 1835. do 1836. bio predsjednik Republike Venezuele.</s>

<s>Karakteristike</s>

<s>U državi Vargas živi 340,000 stanovnika na površini od 1,496 km², što predstavlja 0,16% teritorija Venezuele.</s><s>Većina stanovnika živi u urbanim centrima, a vrlo malo po selima.</s>

<s>Vargas sa sjevera graniči sa Karipskim morem, sa juga sa Distriktom glavnog grada, sa juga i istoka sa saveznom državom Miranda i sa zapada sa Državom Aragua.</s>

<s>Glavni grad države je La Guaira koji leži između obale Karipskog mora i obronaka planina masiva Karipskih Andi.</s><s>Na jugu države leže najviše planine, kao što su Pico Naiguatá (2,765 m), Silla de Caracas 2.478 m) i El Ávila (2.159 m).</s>

<s>Historija</s>

<s>Taj kraj je još od kolonijalnih vremena sve do 1936. bio dio Provincije Caracas, tad je formiran kao kotar Vargas.</s><s>Od 1988. ima status općine, da bi 1998. predsjedničkim dekretom dobio status 23 savezne države.</s>

<s>Državu Vargas pogodila je 1999. prirodna katastrofa, kad je zbog velikih kiša došlo do velikih odrona zemlje i poplava.</s>

<s>Privreda i transport</s>

<s>Ekonomija ove male države uglavnom se bazira na turizmu, u kog je investirano puno izgradnjom brojnih hotela, apartmana, klubova, lječilišta, restorana, te uređenjem plaža i historijskih i spomenika.</s>

<s>Unatoč tome što se smatra manjom državom - Vargas ima jedan od dva glavna aerodroma, preko kojeg većina stranaca ulazi u zemlju.</s><s>To je Međunarodni aerodrom Simón Bolívar, koji se nalazi pored Maiquetía i La Guaire.</s>

<s>Izvori</s>

<s>Vanjske veze</s>

<s>Estado Vargas   
 Vargas na portalu Venezuela Tuya</s>

<s>Savezne države Venezuele</s>

